<classify> Rais John Magufuli na mgeni wake, Rais wa Uganda Yoweri Museveni wamezindua jengo la Baba wa Taifa, Mwalimu Julius Nyerere na kutoa mwito kwa Waafrika kuziheshimu na kuzitekeleza kivitendo fikra za Mwalimu Nyerere katika kuendeleza bara la Afrika na Waafrika.Katika hotuba yake, Rais Magufuli alisema kuwa fikra za Mwalimu Nyerere zin- azidi kuishi katika maisha ya watanzania na waafrika kwa ujumla, kutokana na uwezo wake wa kuona mbali. Alisema fikra hizo haijainufaisha Tanzania peke yake, isipokuwa pia zimelinufaisha bara zima la Afrika. Alitoa mifano ya nchi za Uganda, Malawi, Zambia, Namibia, Afrika Kusini, Msumbiji na nyingine nyingi zilizonufaikana na kazi, weledi na fikra za maendeleo za Mwalimu Nyerere. Rais Magufuli aliuelezea umati huo kuwa katika kudhihirisha Mwalimu Nyerere ameshiriki maendeleo ya Uganda, jana akiwa Ikulu Magogoni Dar es Salaam, Museveni alimuonesha Rais Magufuli chumba alichowahi kulala katika Ikulu hiyo wakati wa utawala wa Mwalimu Nyerere. Alisema, Najua hata huyu Rais Museveni watoto wake watatu wamezaliwa hapa nchini ambapo mmoja kazaliwa Muhimbili, mwing- ine Ocean Road na mwingine Oysterbay, sasa muone kuwa huyu ni kama mtanzania tu wa hapahapa ;na wapo wengine wengi ambao nao wamenufaika na hekima za Mwalimu Nyerere. Aliwataka Watanzania kuwa wazalendo katika kuzungumzia mema ya Mwalimu Nyerere na kuwapongeza Watanzania na watu wa mataifa ya nje, wanaounga mkono harakati za kimaendeleo za Mwalimu. Katika mazungumzo yake, Rais Museveni alishukuru mchango wa Mwalimu Nyerere katika kuikomboa Uganda dhidi ya utawala wa Iddi Amini. Alitaka Mwalimu Nyerere aheshimiwe, kwa kuyaenzi mazuri ambayo amekuwa akiyafanya kwa jamii za kiafrika. Alisema, Tanzania ilikuwa ni kitovu cha mapambano dhidi ya udhalimu na ilifanikiwa kukwepa mipango kadhaa ya hujuma kumuua Mwalimu Nyerere ikilinganishwa na waasisi wengine wa miaka hiyo.  <topic>: KITAIFA 